**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  29 – 7 – 2024

 **ΑΜΑΡΟΥΣΙΟΥ Αρ. Πρ.:** 208

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

 **Κοινοποίηση: Δ. Ο. Ε., Συλλόγους Εκπ/κών Π. Ε. της χώρας,**

**Συμμετέχουμε στην κινητοποίηση Σ.Ε.Π.Ε./Ε.Λ.Μ.Ε. και Δ.Ο.Ε./Ο.Λ.Μ.Ε. στη Διεύθυνση Π. Ε. Δυτικής Αττικής (Ελ. Βενιζέλου 82 – Ελευσίνα) την Τετάρτη 31 – 7 – 2024 στις 09:30**

**ΔΙΕΚΔΙΚΩΝΤΑΣ την ακώλυτη Μονιμοποίηση ΟΛΩΝ των νεοδιόριστων ΤΩΡΑ!**

**Η Διεύθυνση Π. Ε. Δυτ. Αττικής οφείλει άμεσα να προχωρήσει σε υλοποίηση της απόφασης του Διοικητικού Εφετείου Αθηνών που κρίνει με σαφήνεια άκυρη την απόφαση ανάκλησης των μονιμοποιήσεων των νεοδιόριστων του 2020!** **Η απόφαση γράφει καθαρά ότι έπρεπε να έχουν μονιμοποιηθεί αυτοδίκαια στη διετία (το καλοκαίρι του 2022)**! Κάθε καθυστέρηση στην υλοποίηση της απόφασης είναι παράνομη, αφού η απόφαση είναι άμεσα εκτελεστή και δεσμεύει τις Διευθύνσεις Π. Ε. για τη μονιμοποίηση των νεοδιόριστων.

**Η απόφαση αυτή δικαιώνει συνολικά το εκπαιδευτικό κίνημα**, τους νεοδιόριστους του 2020 και συγχρόνως ανοίγει δρόμο και για τους νεοδιόριστους των επόμενων ετών αλλά και για τις διεκδικήσεις και τον αγώνα όλης της μαχόμενης εκπαίδευσης!

**Βασίζεται στους χιλιάδες που υπέγραφαν Απεργία – Αποχή κάθε φορά που γινόταν επαναπροκήρυξη, στους δεκάδες χιλιάδες που γέμισαν τις αίθουσες των Γενικών Συνελεύσεων κι επέβαλαν τη συνέχιση του αγώνα** με την επαναπροκήρυξη από τα πρωτοβάθμια σωματεία και από την ολομέλεια προέδρων της Δ.Ο.Ε., **στις/στους χιλιάδες που αντιστάθηκαν στις απειλητικές εγκυκλίους του Κατσαρού και κρατούν ως τα τώρα ενεργό το μέτωπο της αντίστασης και του αγώνα!**

Απαιτούμε ΤΩΡΑ:

* Ακώλυτη μονιμοποίηση όλων των νεοδιόριστων!
* Στη συνεδρίαση του ΠΥΣΠΕ Δυτικής Αττικής την Τετάρτη 31/7 να μονιμοποιηθούν ΟΛΕΣ/ΟΛΟΙ οι νεοδιόριστοι του 2020! Διαφορετικά παρανομούν και εγκαλούνται για παράβαση καθήκοντος. Καλούμε όλα τα ΠΥΣΠΕ/ΠΥΣΔΕ της χώρας να προχωρήσουν άμεσα σε αντίστοιχες συνεδριάσεις.

**Ανταποκρινόμενοι στο κάλεσμα των Συλλόγων Εκπαιδευτικών Π. Ε. «Ηρώ Κωνσταντοπούλου» και «Κ. Βάρναλης» συμμετέχουμε δίνοντας δυναμικό παρόν στην συγκέντρωση διαμαρτυρίας που διοργανώνεται από τα ομώνυμα σωματεία στη Διεύθυνση Π. Ε. Δυτικής Αττικής (Ελ. Βενιζέλου 82 – Ελευσίνα) και το ΠΥΣΠΕ Δυτικής Αττικής την Τετάρτη 31 – 7 – 2024 στις 09:30 απαιτώντας** **να μονιμοποιηθούν άμεσα όλες/-οι οι νεοδιόριστες και νεοδιόριστοι!**

**Καλούμε τους Συλλόγους Εκπ/κών Π. Ε. και Ε.Λ.Μ.Ε. και τις Δ.Ο.Ε./Ο.Λ.Μ.Ε. να προβούν στη λήψη αντίστοιχων αποφάσεων.**

**Η αξιολόγηση δε θα περάσει!**

